NÁRODNÁ RADA SLOVENSKEJ REPUBLIKY

**IV. volebné obdobie**

**25a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov (tlač 25) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rady Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 43 z 5. septembra 2006 pridelila vládny návrh zákona, ktorým sa ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov (tlač 25) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre verejnú správu a regionálny rozvoj a**

**Výboru Národnej rady Slovenskej republiky pre pôdohospodárstvo, životné prostredie a ochranu prírody**

Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 19 z 11. októbra 2006 s vládnym návrhom zákona **súhlasil** a odporučil ho Národnej rade Slovenskej republiky **schváliť** s pripomienkami.

Výbor Národnej rady Slovenskej republiky pre verejnú správu a regionálny rozvoj uznesením č. 6 z 10. októbra2006  s vládnym návrhom zákona **súhlasil** a odporučil ho Národnej rade Slovenskej republiky **schváliť** s pripomienkami.

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. zo 2006 s vládnym návrhom zákona **súhlasil** a odporučil ho Národnej rade Slovenskej republiky **schváliť**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**1. K čl. I § 7 ods. 2 (2. bod)**

Poznámka pod čiarou k odkazu 8b) znie:

„Nariadenie Rady (ES) č. 1183/2006 z  24. júla 2006 , ktorým sa určuje stupnica Spoločenstva na klasifikáciu jatočných tiel dospelého hovädzieho dobytka (Ú. v. EÚ L 214, 4.8.2006).

Nariadenie Rady (EHS) č. 3220/84 z 13. novembra 1984, ktorým sa určuje stupnica pre klasifikáciu trupov z ošípaných (Ú. v. ES L 301, 20.11.1984) v platnom znení.

Nariadenie Komisie (EHS) č. 344/91 z 13. februára 1991, ktorým sa stanovujú podrobné pravidlá uplatňovania nariadenia Rady (EHS) č. 1186/90 rozširujúceho rozsah stupnice spoločenstva pre klasifikáciu jatočných tiel dospelého hovädzieho dobytka (Ú. v. ES L 41, 14.2.1991) v platnom znení.

Nariadenie Rady (EHS) č. 2137/92 z 23. júla 1992, ktoré sa týka stupnice Spoločenstva na klasifikáciu jatočných tiel oviec a určuje štandardnú kvalitu čerstvého alebo chladeného ovčieho mäsa v spoločenstve a rozširuje nariadenie (EHS) č. 338/91 (Ú. v. ES L 214, 30.7.1992) v platnom znení.“

Pripomienka zohľadňuje zjednotenie uvádzania názvu právnych aktov ES v ich platnom znení, ako aj v súčasnosti platný právny stav legislatívy ES.

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

**2. K § 7 ods. 2 (2. bod)**

Poznámka pod čiarou k odkazu 8b) znie:

„Nariadenie Rady (ES)  č. 1183 z 24. júla 2006, ktorým sa určuje stupnica Spoločenstva na klasifikáciu jatočných tiel dospelého hovädzieho dobytka (Ú.v. EÚ L 214, 4.8.2006).

Nariadenie Rady (EHS) č. 3220/84 z 13. novembra 1984, ktorým sa určuje stupnica pre klasifikáciu trupov z ošípaných (Mimoriadne vydanie Ú.v. EÚ, 3/zv.6) v platnom znení.

Nariadenie Komisie (EHS) č. 344/91 z 13. februára 1991, ktorým sa stanovujú podrobné pravidlá uplatňovania nariadenia Rady (EHS) č. 1186/90 rozširujúceho rozsah stupnice spoločenstva pre klasifikáciu jatočných tiel dospelého hovädzieho dobytka (Mimoriadne vydanie Ú.v. EÚ, 3/zv.11) v platnom znení.

Nariadenie Rady (EHS) č. 2137/92 z 23. júla ktoré sa týka stupnice spoločenstva na klasifikáciu jatočných tiel oviec a určuje štandardnú kvalitu čerstvého alebo chladeného ovčieho mäsa v spoločenstve a rozširuje nariadenie (EHS) č. 338/91 (Mimoriadne vydanie Ú.v. EÚ, 3/zv.13) v platnom znení.“

Pripomienka zohľadňuje zjednotenie uvádzania názvu právnych aktov ES v ich platnom znení, ako aj v súčasnosti platný právny stav legislatívy ES.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**3. K čl. I § 7 ods. 10 (2. bod)**

Poznámka pod čiarou k odkazu 8d) znie:

„Napríklad nariadenie Rady (ES) č. 1183/2006, nariadenie (EHS) č. 344/91.“

Pripomienka zohľadňuje v súčasnosti platný právny stav legislatívy ES.

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**4. K § 7 ods.12**

Poznámka pod čiarou 8e) znie:

„Nariadenie Komisie (ES) č. 295/96 z 16. februára 1996, ktorým sa stanovujú predpisy na uplatňovanie nariadenia Rady (EHS) č. 1892/87 o zaznamenávaní trhových cien dospelého hovädzieho dobytka na základe stupnice Spoločenstva pre klasifikáciu zabitých zvierat (Mimoriadne vydanie Ú.v. EÚ, 3/zv.18) v platnom znení.

Nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (Mimoriadne vydanie Ú.v. EÚ, 3/zv.25) v platnom znení.“

Pripomienka zohľadňuje v súčasnosti platný právny stav legislatívy ES.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**5. K čl. I § 10 ods. 1 (4. bod)**

Poznámka pod čiarou k odkazu 14a) znie:

„Napríklad nariadenie Rady (ES) č. 2200/1996 z 28. októbra 1996 o spoločnej organizácii trhu s ovocím a zeleninou (Ú. v. ES L 297, 21.11.1996) v platnom znení, nariadenie Rady (EHS) č. 234/68 z 27. februára 1968 o zriadení spoločnej organizácie trhu so živými stromami a ostatnými rastlinami, hľuzami, koreňmi, rezanými kvetmi a okrasnými listami (Ú. v. ES L 055, 2.3.1968) v platnom znení, nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (Ú. v. ES L 17, 21. 1. 2000) v  znení Aktu o podmienkach pristúpenia pripojeného k Zmluve o pristúpení Slovenskej republiky k Európskej únii (Ú. v. EÚ L 236, 23. 9. 2003), nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom (Ú. v. ES L 215, 30. 7. 1992) v platnom znení, nariadenie Komisie (ES) č. 2848/98 z 22. decembra 1998 stanovujúce podrobné pravidlá pre uplatňovanie nariadenia Rady (EHS) č. 2075/92 o prémiovej schéme, pestovateľských kvótach a špecifickej pomoci, ktorá sa udeľuje skupinám pestovateľov v sektore nespracovaného tabaku (Ú. v. ES L 358, 31. 12. 1998) v platnom znení, Nariadenie Rady (ES) č. 1952/2005 z  23. novembra 2005 o spoločnej organizácii trhu s chmeľom, ktorým sa zrušujú nariadenia (EHS) č. 1696/71, (EHS) č. 1037/72, (EHS) č. 879/73 a (EHS) č. 1981/82 (Ú. v. EÚ L 314, 30.11.2005).“

Pripomienka zohľadňuje zjednotenie uvádzania názvu právnych aktov ES v ich platnom znení, ako aj v súčasnosti platný právny stav legislatívy ES.

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

**6. K § 10 ods. 1 (4. bod)**

Poznámka pod čiarou k odkazu 14a) znie:

„Napríklad nariadenie Rady (ES) č. 2200/1996 z 28. októbra 1996 o spoločnej organizácii trhu s ovocím a zeleninou (Mimoriadne vydanie Ú.v. EÚ, 3/zv.20) v platnom znení, nariadenie Rady (EHS) č. 234/1968 z 27. februára 1968 o zriadení spoločnej organizácie trhu so živými stromami a ostatnými rastlinami, hľuzami, koreňmi, rezanými kvetmi a okrasnými listami (Mimoriadne vydanie Ú.v. EÚ, 3/zv.1) v platnom znení, nariadenie Rady (ES) č. 104/2000 z 17. decembra 1999 o spoločnej organizácii trhov s výrobkami rybolovu a akvakultúry (Mimoriadne vydanie Ú.v. EÚ, 4/zv.4) v znení Aktu o podmienkach pristúpenia SR k EÚ (oznámenie č. 185/2004 Z.z.), nariadenie Rady (EHS) č. 2075/1992 z 30. júna 1992 o spoločnej organizácii trhu so surovým tabakom (Mimoriadne vydanie Ú.v. EÚ, 3/zv.13) v platnom znení, nariadenie Komisie (ES) č. 2848/98 z 22. decembra 1998 stanovujúce podrobné pravidlá pre uplatňovanie nariadenia Rady (EHS) č. 2075/92 o prémiovej schéme, pestovateľských kvótach a špecifickej pomoci, ktorá sa udeľuje skupinám pestovateľov v sektore nespracovaného tabaku (Mimoriadne vydanie Ú.v. EÚ, 3/zv.24) v platnom znení, nariadenie Rady (ES) č. 1952/2005 z 23. novembra 2005 o spoločnej organizácii trhu s chmeľom, ktorým sa zrušujú nariadenia (EHS) č. 1696/71, (EHS) č. 1037/72, (EHS)č. 879/73 a (EHS) č. 1981/82 (Ú.v. EÚ, L 314, 30.11.2005 ).“

Pripomienka zohľadňuje zjednotenie uvádzania názvu právnych aktov ES v ich platnom znení, ako aj v súčasnosti platný právny stav legislatívy ES.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**7. K čl. I § 10 ods. 2 (4. bod)**

Poznámka pod čiarou k odkazu 14b) znie:

„Čl. 2 písm. d) nariadenia Komisie (ES) č. 1432/2003 z 11. augusta 2003, ktorým sa ustanovujú podrobné pravidlá uplatňovania nariadenia Rady (ES) č. 2200/96 pokiaľ ide o podmienky na uznanie organizácií výrobcov a predbežné uznanie skupín výrobcov (Ú. v. EÚ L 203, 12. 8. 2003) v znení nariadenia Komisie (ES) č. 686/2004 zo 14. apríla 2004 (Ú. v. EÚ L 106, 15. 4. 2004)“

Pripomienka zohľadňuje zjednotenie uvádzania názvu právnych aktov ES v ich platnom znení.

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

**8. K § 10 ods. 2 (4. bod)**

Poznámka pod čiarou k odkazu 14b) znie:

„Čl. 2 písm. d) nariadenia Komisie (ES) č. 1432/2003 z 11. augusta 2003, ktorým sa ustanovujú podrobné pravidlá uplatňovania nariadenia Rady (ES) č. 2200/96 pokiaľ ide o podmienky na uznanie organizácií výrobcov a predbežné uznanie skupín výrobcov (Mimoriadne vydanie Ú.v. EÚ, 3/zv.39) v znení nariadenia Komisie (ES) č. 686/2004 z 14. apríla 2004 (Mimoriadne vydanie Ú.v. EÚ, 3/zv.43)“

Pripomienka zohľadňuje zjednotenie uvádzania názvu právnych aktov ES v ich platnom znení.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**9. K čl. I § 10 ods. 7 (4. bod)**

Poznámka pod čiarou k odkazu 16a) znie:

„Napríklad nariadenie Komisie (ES) č. 1148/2001 z 12. júna 2001 o kontrolách zhody obchodných noriem čerstvého ovocia a zeleniny (Ú. v. ES L 156, 13. 6.2001) v platnom znení, nariadenie (EHS) č. 234/68, nariadenie (ES) č. 104/2000.“

Pripomienka zohľadňuje zjednotenie uvádzania názvu právnych aktov ES v ich platnom znení.

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

**10. K § 10 ods. 7 (4. bod)**

Poznámka pod čiarou k odkazu 16a) znie:

„Napríklad nariadenie Komisie (ES) č. 1148/2001 z 12. júna 2001 o kontrolách zhody obchodných noriem čerstvého ovocia a zeleniny (Mimoriadne vydanie Ú.v. EÚ, 3/zv.32) v platnom znení, nariadenie Rady (EHS) č. 234/1968, nariadenie Rady (ES) č. 104/2000.“

Pripomienka zohľadňuje zjednotenie uvádzania názvu právnych aktov ES v ich platnom znení.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**11. K § 10 ods. 14**

Poznámka pod čiarou k odkazu 16ba) znie:

„Čl. 4 ods. 3 nariadenia Komisie (ES) č. 1148/2001.“

Pripomienka zohľadňuje legislatívno-technické upresnenie.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**12. K čl. I § 10 ods. 17**

V § 10 sa vypúšťa odsek 17.

Ide o duplicitu.

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

**13. K čl. I § 10 ods. 18 (4. bod)**

V odseku 18 sa nad slová „všeobecné predpisy o správnom konaní“ vkladá číselný znak odkazu 16bd.

Pripomienka zohľadňuje existenciu odkazu 16bd.

**Výbor Národnej rady Slovenskej republiky pre verejnú správu a regionálny rozvoj**

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**14. K čl. II**

V čl. II sa slová „1. decembra 2006“ nahrádzajú slovami „1. marca 2007“.

Je treba zabezpečiť, aby návrh predmetného zákona v 2. čítaní a návrh novely zákona č. 152/1995 Z. z. o potravinách nadobudli účinnosť v rovnakom čase, nakoľko spolu súvisia. Rozdielna účinnosť by spôsobila právne vákuum.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

O bodoch spoločnej správy č. 2, 3, 4, 6, 8, 10, 11, 12, 13 a 14 hlasovať spoločne s návrhom gestorského výboru uvedené body schváliť.

O bodoch spoločnej správy č. 1, 5, 7 a 9 hlasovať spoločne s návrhom gestorského výboru uvedené body neschváliť.

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov (tlač 25) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov (tlač 25) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 28 zo 16. októbra  2006.

V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Ján **S l a b ý** v. r.

predseda výboru

**NÁRODNÁ RADA SLOVENSKEJ REPUBLIKY**

**IV. volebné obdobie**

N á v r h

**U Z N E S E N I E**

**NÁRODNEJ RADY SLOVENSKEJ REPUBLIKY**

**z........**

k vládnemu návrhu zákona, ktorým sa ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov (tlač 25)

**Národná rada Slovenskej republiky**

po prerokovaní vládneho návrhu zákona, ktorým saktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov (tlač 25) v druhom a treťom čítaní

**s c h v a ľ u j e**

vládny návrh zákona, ktorým sa ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov (tlač 25) v znení pozmeňujúcich a doplňujúcich návrhov poslancov z rozpravy.

Magda Košútová (tlač 25)

**(po ukončení rozpravy)**

Vážený pán predsedajúci,

v rozprave vystúpilo ......... poslancov, ktorí podali........ pozmeňujúcich návrhov. Najskôr však budeme hlasovať o bodoch spoločnej správy.

Pán predsedajúci, dajte prosím hlasovať o bodoch spoločnej správy č. 2, 3, 4, 6, 8, 10, 11, 12, 13 a 14 spoločne s návrhom gestorského výboru uvedené body schváliť.

**(hlasovanie)**

Ďalej dajte prosím hlasovať o bodoch spoločnej správy č. 1, 5, 7 a 9 spoločne s návrhom gestorského výboru uvedené body neschváliť.

**(hlasovanie)**

Tým sme odhlasovali všetky body spoločnej správy.

Teraz pristúpime k hlasovaniu o pozmeňujúcich návrhoch z rozpravy (ak budú, dať postupne hlasovať o pozmeňujúcich návrhoch).

**(hlasovanie)**

Keďže sme hlasovali o všetkých bodoch spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že prerokúvaný vládny návrh zákona prerokujeme v treťom čítaní ihneď.

**(hlasovanie)**

Pán predsedajúci, dajte prosím hlasovať o uznesení Národnej rady Slovenskej republiky, ktorým Národná rada Slovenskej republiky uvedený vládny návrh zákona **schvaľuje.**

**\* \* \***